Document ID: 32006R0777

32006R0777
L 136/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 777/2006 НА КОМИСИЯТА
от 23 май 2006 година
за изменение на Приложение I към Регламент (ЕО) № 304/2003 на Европейския парламент и на Съвета относно износа и вноса на опасни химикали
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 304/2003 на Европейския парламент и на Съвета от 28 януари 2003 г. относно износа и вноса на опасни химикали (1), и по-специално член 22, параграфи 4 и 5 от него,
след консултация с комитета, учреден по силата на член 29 от Директива 67/548/ЕИО на Съвета от 27 юни 1967 г. относно сближаването на законовите, подзаконовите и административните разпоредби относно класифицирането, опаковането и етикетирането на опасните вещества (2), във връзка с мерките, посочени в член 22, параграф 5 от Регламент (ЕО) № 304/2003,
като има предвид, че:
(1)
Регламент (ЕО) № 304/2003 е в приложение на Ротердамската конвенция относно процедурата по предварително обосновано съгласие (PIC процедура) при международната търговия с определени опасни химикали и пестициди, подписана на 11 септември 1998 г. и одобрена от името на Европейската общност с Решение 2003/106/ЕО на Съвета (3).
(2)
Като се има предвид Регламент (ЕО) № 2076/2002 на Комисията от 20 ноември 2002 г. за удължаване на периода, посочен в член 8, параграф 2 от Директива 91/414/ЕИО на Съвета и относно невключването на някои активни вещества в приложение I към посочената директива, както и оттеглянето на разрешенията за продукти за растителна защита, съдържащи тези вещества (4), и предвид Решение 2004/129/ЕО на Комисията от 30 януари 2004 г. относно невключването на някои активни вещества в Приложение I към Директива 91/414/ЕИО на Съвета, както и оттеглянето на разрешенията за продукти за растителна защита, съдържащи тези вещества (5), взети в рамките на Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (6), е уместно част от съответните химикали да бъдат добавени в списъка на химикалите, включени в част 1 от приложение I към Регламент (ЕО) № 304/2003. Списъците следва също така да отразяват факта, че за нито един от тези химикали не е постъпила нотификация съгласно Програмата за преглед на Общността за оценка на съществуващи вещества по силата на Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоцидни продукти (7), въпреки че някои от веществата са били идентифицирани и следователно държавите-членки могат да разрешават тяхната употреба в такива продукти най-късно до 1 септември 2006 г. в съответствие с тяхното национално законодателство.
(3)
В духа на Решение 2005/864/ЕО на Комисията от 2 декември 2005 г. относно невключването на ендосулфан в приложение I към Директива 91/414/ЕИО на Съвета и оттеглянето на разрешенията за продукти за растителна защита, съдържащи това активно вещество (8) и предвид факта, че ендосулфанът е идентифициран, но за него не е подадена нотификация за оценка по силата на Директива 98/8/ЕО и следователно държавите-членки могат да продължат да го разрешават до 1 септември 2006 г., той е строго ограничен за пестицидна употреба и следва да бъде добавен в списъците с химикалите, съдържащи се в части 1 и 2 от приложение I към Регламент (ЕО) № 304/2003.
(4)
По време на своята първа среща през септември 2004 г. Конференцията на страните по Ротердамската конвенция реши да направи редица изменения в приложение III към конвенцията, изброяващо химикалите, обект на PIC процедура, като всички тези изменения са влезли в сила от 1 януари 2006 г. В резултат на това списъците с химикалите, включени в части 1, 2 и 3 от приложение I към Регламент (ЕО) № 304/2003, следва да бъдат изменени.
(5)
Освен това се налага съществуващите вписвания, съответстващи понастоящем на определени химикали, да бъдат актуализирани, за да се вземе предвид развитието на подзаконовите разпоредби след последното изменение на приложение I. Също така части 1 и 2 от приложение I към Регламент (ЕО) № 304/2003 съдържат малки грешки, които следва да бъдат коригирани.
(6)
Следователно Регламент (ЕО) № 304/2003 следва да бъде изменен.
(7)
Предвидените в настоящия регламент мерки са в съответствие със становището на комитета, създаден съгласно член 29 от Директива 67/548/ЕИО,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 304/2003 се изменя в съответствие с приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 май 2006 година.

Labels: 3
1
20